Diari Oficial de la Generalitat Valenciana


Sumari del DOGV 1347, del 16-07-1990 (1990/818216)

DECRET 99/1990, de 25 de juny, del Consell de la Generalitat Valenciana, pel qual s'aprova el Reglament de l'Institut per a la Promoció d'Energies Alternatives i l'Estalvi Energètic.
--------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/06/25/99/dof/vci/html**

### Dades del document

Número de DOGV
:   1347

Data del DOGV
:   16-07-1990

Secció del DOGV
:   DISPOSICIONS GENERALS

Número del document
:   1990/818216


Data del document
:   25-06-1990

Organisme emissor
:   Conselleria d'Indústria, Comerç i Turisme

Tipus de document
:   Decret

Correcció d'errades

Anàlisi jurídica

Decret 99/1990, de 25 de juny, del Consell de la Generalitat Valenciana, pel qual s'aprova el Reglament de l'Institut per a la Promoció d'Energies Alternatives i l'Estalvi Energètic.  
Per Decret del Consell de 20 de desembre de 1982, es creà l?Institut per a la Promoció d'Energies Alternatives i Estalvi Energètic (IPEAE) com a organisme adscrit a la Conselleria d?Indústria, Comerç i Turisme, amb la finalitat de canalitzar, promoure i coordinar els esforços en l?àrea d'energia, i també fomentar l?estalvi, diversificar les fonts d'energia i l?ocupació d'energies renovables.  
La nova política en matèria energètica conseqüència de la integració d'Espanya a la CEE exigia la configuració d'un organisme de major abast i el perfeccionament de les seues estructures operatives a través de la utilització d'instruments que comportaran un sistema d'actuació més àgil i dinàmic. La Llei 4/1990, de 31 de maig, de Pressupostos de la Generalitat Valenciana per a 1990, en la disposició addicional novena configura l?IPEAE com una entitat de dret públic subjecta a la Generalitat Valenciana, de les que preveu l'article 5.2 de la Llei de la Generalitat Valenciana 4/1984, de 13 de juny, que, conservant les mateixes fínalitats i funcions, ajusta les seues activitats a l?ordenament jurídic privat.  
Així mateix, aquesta llei estableix que l?organització i composició, facultats i funcionament dels òrgans rectors de l?institut seran determinats reglamentàriament.  
En virtut d'això, a proposta del Conseller d?Indústria, Comerç i Turisme i la deliberació prèvia del Consell de la Generalitat Valenciana, en sessió realitzada el dia 25 de juny de 1990,  
DECRETE:  
CAPITOL I Naturalesa i funcions  
Article primer  
1. L'Institut per a la Promoció d'Energies Alternatives i Estalvi Energètic (IPEAE) és una entitat de dret públic de la Generalitat Valenciana de les que preveu el paràgraf segon de l'article 5.2 de la Llei de la Generalitat Valenciana 4/1984, de 13 de juny.  
2. L'IPEAE, amb personalitat jurídica pròpia i plena capacitat d'obrar per al compliment de les seues finalitats, està adscrit a la Conselleria d'Indústria, Comerç i Turisme, a través de la Direcció General d?Indústria i Energia.  
3. L'IPEAE es regeix pel que estableix la disposició addicional novena de la Llei 4/1990, de 31 de maig, de Pressupostos de la Generalitat Valenciana per a 1990, en aquest reglament i en les altres disposicions d'aplicació a les empreses públiques de la Generalitat Valenciana, sense que li siguen d'aplicació els preceptes de la Llei d'Entitats Estatals Autònomes.  
4. Sense perjudici del que disposa el número anterior, l?IPEAE ajustarà la seua activitat a l?ordenament jurídic privat i hi serà subjecte en les seues relacions jurídiques externes, en les adquisicions patrimonials i en la contractació.  
Article segon  
L'institut tindrà al seu càrrec l'impuls i execució de la política de la Generalitat Valenciana en relació amb la millora de l'eficiència energètica, la diversificació d'energia i la promoció de noves energies, especialment les renovables.  
Seran funcions de l'institut:  
a) La realització, directa o per via de cooperació, d'informes, programes, investigacions i altres estudis pel que fa al camp de les energies alternatives i l'estalvi energètic dins la Comunitat Valenciana.  
Per això dictarà i canalitzarà subvencions o ajudes d'organismes, tant públics com privats, que tendeixen a un major coneixement, utilització i aprofitament de les nostres possibilitats en matèria d'energies alternatives i estalvi energètic.  
b) Establir relacions de cooperació amb institucions, dins i fora de la Comunitat Valenciana, bé públiques bé privades, en matèria d'energies alternatives i estalvi energètic.  
c) Promoure i difondre, dins l?àmbit de la Comunitat Valenciana, els mètodes i tècniques que tendesquen tant a l'aprofitament de noves energies com a l?estalvi energètic, i canalitzar i gestionar, si cal, les ajudes i avantatges que qualsevol organisme públic tinga establertes o puga establir.  
d) El manteniment i l'actualització permanent del Centre de Documentació i Banc de Dades sobre energies alternatives i estalvi energètic.  
e) La realització de totes aquelles activitats que en general, directament o indirecta, estiguen relacionades amb les funcions assenyalades als punts anteriors.  
Article tercer  
Per a la consecució d'aquestes finalitats, l?institut realitzarà les actuacions següents:  
a) Realització de diagnòstics i assessories energètiques en concepte de suport Tècnic als usuaris d'energia.  
b) Estudis generals i sectorials que conduesquen a un millor ús de l?energia.  
c) Informació i orientació sobre temes energètics.  
d) Realització de cursos, jornades i seminaris adreçats a la formació i reciclatge de les persones relacionades amb el tema energètic.  
e) Suport a les inversions encaminades a l?estalvi, diversificació energètica i a la implantació de les energies renovables, mitjançant subvencions, financiació o participació en societats.  
f) Qualsevol altra activitat destinada al compliment de les finalitats assenyalades en l'article anterior.  
CAPITOL II  
Organització  
Article quart  
Els òrgans de govern de l'IPEAE són: el President, el Vicepresident, el Consell de Direcció i el Director.  
Article cinquè  
1. El President de L'IPEAE, que ho serà a la vegada del Consell de Direcció, serà amb caràcter nat el Conseller d'Indústria, Comerç i Turisme.  
2. El President exercirà les funcions següents:  
a) Ostentar la representació superior de l'institut en totes les relacions amb entitats públiques o privades.  
b) Ordenar les convocatòries, fixar l'ordre del dia i presidir amb vot de qualitat les sessions del Consell de Direcció.  
c) Proposar al Consell de Direcció les línies de funcionament de l'institut.  
d) Exercir l'alta direcció i el govern de l'institut.  
e) La representació permanent de l'institut en la signatura de convenis i contractes.  
f) L'aprovació de les resolucions d'execució dels programes de l'institut.  
g) La superior autoritat, l'alta inspecció i el règim disciplinari del seu personal.  
h) En general, i de forma ampla, totes aquelles que procuren el millor desenvolupament de les finalitats de l'institut.  
3. El Vice-president serà amb caràcter nat el Director General d'indústria i Energia i substituirà el President en els casos de vacant, absència o malaltia.  
4. El President podrà delegar, amb caràcter permanent o temporal, determinades funcions en el Vice-president i el Director.  
Article sisé  
El Consell de Direcció estarà integrat per:  
a) El President, que serà el de l'institut.  
b) El Vice-president, que serà el de l'institut.  
c) Fins a dos vocals nomenats pel President entre el personal de la Conselleria d'Indústria, Comerç i Turisme.  
d) Un vocal en representació de la Conselleria d'Economia i Hisenda.  
e) Un vocal en representació de l'IMPIVA.  
f) Un vocal en representació de l'agència del Medi Ambient.  
g) Fins a dos vocals nomenats pel President entre persones de prestigi científic o professional reconegut.  
h) Un vocal en representació del Consell de Cambres Oficials de Comerç, Indústria i Navegació de la Comunitat Valenciana.  
i) Un vocal a proposta de l?organització empresarial més representativa.  
j) Dos vocals a proposta de les organitzacions sindicals mes representatives.  
k) El Director de l?institut, amb veu però sense vot.  
l) El Secretari, que serà el Secretari General de l'institut, amb veu però sense vot.  
Article seté  
1. El Consell de Direcció es reunirà sempre que ho acorda el President i, com a mínim, dues vegades a l'any, prèvia convocatòria que haurà de ser acordada i notificada amb una antelació mínima de quaranta-vuit hores, exceptuant el cas de convocatòria urgent; s'hi acompanyarà l'ordre del dia.  
2. El Consell de Direcció podrà, així mateix, ser convocat pel President prèvia sol·licitud per escrit i motivada d'almenys la majoria absoluta dels seus membres.  
3. L'ordre del dia es fixarà pel President tenint en compte, si escau, les peticions dels altres membres formulades amb antelació suficient.  
4. El quòrum per a la constitució vàlida del Consell de Direcció serà el de la majoria absoluta dels seus components, en primera convocatòria, i d'un mínim de quatre membres, en segona convocatòria. Haurà d'estar necessàriament entre ells el President o el Vice-president. Entre la primera i la segona convocatòria hauran de transcórrer almenys trenta minuts. Tanmateix, quedarà vàlidament constituït, encara que no s'hagueren complert els requisits de convocatòria, quan es troben presents tots els seus membres i així ho acorden per unanimitat.  
5. Els acords seran aprovats per majoria dels assistents, i decidirà els empats el vot del President.  
6. Dels acords que s'adopten pel Consell de Direcció es farà l'acta corresponent, que serà signada pel Secretari, amb el vist-i-plau del President, s'aprovarà en aquesta sessió o en la posterior, i es registrarà en el llibre d'actes.  
7. En allò que no preveu aquest article s'estarà al que disposa el Capítol II del Títol Primer de la Llei de Procediment Administratiu de 17 de juliol de 1958.  
Article vuité  
1. Correspon al Consell de Direcció:  
a) Definir les línies de funcionament de l?institut, d'acord amb les directrius de la Conselleria d?Indústria, Comerç i Turisme.  
b) Examinar i aprovar els plans d'actuació de l?institut en cadascuna de les seues activitats fonamentals.  
c) Examinar i aprovar la redacció definitiva de l'avantprojecte de pressupost de l?institut, per a la seua tramitació posterior.  
d) Aprovar la memòria anual d'activitats.  
e) Evacuar els informes que li siguen requerits per la Conselleria d?Indústria, Comerç i Turisme.  
f) Aprovar la participació permanent o transitòria en el capital de societats mercantils.  
g) Aprovar la creació de societats mercantils en què siga soci l?institut.  
h) Aprovar les operacions de préstec, aval o garantia a favor de les societats en el capital de les quals participe l?institut, o en qualssevulla altres.  
i) Aprovar i regular, a proposta del Director, l?organització interna de l?entitat i els criteris per a la selecció, admissió i retribució del personal i la plantilla d'aquest.  
j) Elevar als organismes competents les propostes i acords que requeresquen la seua aprovació o ratificació.  
k) Totes aquelles que siguen necessàries per al compliment de les finalitats i programes de l?institut i aquelles altres que després se li puguen atribuir.  
2. El Consell de Direcció podrà delegar, amb caràcter permanent o temporal, determinades funcions en el President, Vice-president i Director.  
Article nové  
1. El Director de l?Institut serà nomenat pel Conseller d?Indústria, Comerç i Turisme.  
2. Al Director li corresponen les funcions següents:  
a) La representació ordinària de l?institut.  
b) Ostentar amb caràcter general la signatura de l?institut en qualsevol acte i negoci jurídics no atribuïts expressament a altres òrgans d'aquest i la representació de l?institut en l?exercici d'accions i recursos.  
c) La preparació i execució dels acords del Consell de Direcció.  
d) L'elaboració del programa d'actuació anual i l'avantprojecte de pressupost de l?institut.  
e) L'elaboració de la memòria anual d'activitats, i dels informes que li siguen requerits.  
f). La direcció de tots els serveis de l?institut i la del personal que hi és adscrit.  
g) Ordenar despeses i pagaments, donant-ne compte al Consell de Direcció.  
3. En cas de vacant, absència o malaltia, el Director serà substituït per la persona que designe el President.  
4. El Director podrà delegar, amb caràcter permanent o temporal, determinades funcions en el Secretari General.  
CAPITOL III Organització administrativa  
Article deu  
1. El Secretari General serà nomenat pel President de l?institut. Sense perjudici de les facultats reservades al President i al Director, li correspon la coordinació Tècnica i administrativa i la direcció del personal de l?institut.  
2. Seran funcions del Secretari General les següents:  
a) L'execució i seguiment dels plans i programes d'actuació i acords adoptats o establerts pels òrgans de direcció de l?institut.  
b) L'impuls, el desenvolupament i la coordinació dels treballs, estudis, investigacions, assessoraments i altres activitats empreses pels diferents serveis Tècnics.  
c) L'administració financera i comptable de l?institut i la gestió de la contractació.  
d) La coordinació administrativa i gestió dels serveis de règim intern i de personal.  
e) La vigilància i fiscalització de totes les dependències al seu càrrec i l?establiment del règim intern d'aquestes.  
f) Dictar instruccions i circulars per al bon funcionament de l'institut.  
g) L'atenció en els assumptes de caràcter general o indeterminat no atribuïts a altres òrgans de l?institut.  
3. En dependència directa del Secretari General s'enquadren els serveis Tècnics.  
Personal  
CAPITOL IV  
Article onze  
1. El personal de l'institut es regirà per les normes de dret laboral i, si escau, de dret civil que li siguen d'aplicació.  
2. La situació dels funcionaris de la Generalitat Valenciana amb destinació a l?IPEAE serà aquella que regula la Llei 10/1985, de 31 de juliol, de la Funció Pública Valenciana, i altres normes complementàries.  
3. La contractació de personal es realitzarà mitjançant proves d'admissió establertes i convocades per l?IPEAE, per acord del Consell de Direcció i segons els principis de publicitat, igualtat, mèrit i capacitat.  
4. El règim de retribució del personal de l?IPEAE s'adaptarà a aquell que, amb caràcter general, regesca el personal al servei de la Generalitat Valenciana, amb les excepcions imposades per necessitats del servei i característiques especials del lloc de treball.  
CAPITOL V Recursos i règim econòmic  
Article dotze  
Els recursos de l?institut estaran integrats per:  
a) Els productes, les rendes i els patrimonis que li siguen adscrits per qualsevol persona o entitat i per qualsevol títol.  
b) Els productes i les rendes derivats de la seua participació en altres societats.  
c) Les dotacions corresponents dels Pressupostos de la Generalitat Valenciana.  
d) Els ingressos ordinaris i extraordinaris generats per l?exercici de les seues activitats i per la prestació dels seus serveis.  
e) Els crèdits, els préstecs, els emprèstits i altres operacions financeres que puga concertar.  
f) Les subvencions i les aportacions que per qualsevol títol siguen concedides a favor seu per entitats públiques o privades o per particulars.  
g) Qualsevol altre recurs no previst en les lletres anteriors.  
Article tretze  
El pressupost de l?IPEAE s'ajustarà al que estableix la Llei d'Hisenda Pública de la Generalitat Valenciana i a les previsions de les Lleis de Pressupostos de la Generalitat Valenciana.  
Article catorze  
1. L'avantprojecte de pressupost es remetrà a la Conselleria d?Indústria, Comerç i Turisme per a la seua posterior elevació, abans de l'1 de juny de cada any, a la Conselleria d'Economia i Hisenda als efectes de la seua integració en el Pressupost de la Generalitat Valenciana.  
2. Els avantprojectes de pressupostos seran elaborats i gestionats sota el principi d'equilibri pressupostari.  
3. La comptabilitat s'ajustarà a les normes aplicables a les entitats de dret públic subjectes a la Generalitat Valenciana.  
Article quinze  
El control financer de l?IPEAE s'efectuarà d'acord amb el que estableix la Llei d'Hisenda Pública de la Generalitat Valenciana  
DISPOSICIONS ADDICIONALS  
Primera  
1. El personal laboral de l?IPEAE que a l'entrada en vigor de la Llei 4/1990, de 31 de maig, de Pressupostos de la Generalitat Valenciana per a 1990, prestava els seus serveis a l?IPEAJE, s'integrarà en la plantilla de la nova entitat de dret públic, conservant la totalitat dels drets laborals que tenien reconeguts pel Conveni Col·lectiu que els era d'aplicació i inclús l'antiguitat.  
Així mateix, aquest personal, a través dels seus representants, podrà celebrar amb la Generalitat Valenciana l'acord a què es refereix l'article 46.6 de la Llei 8/1980, de 10 de març, per quedar en situació d'excedència.  
En el supòsit de dissolució de l?IPEAE, la Generalitat Valenciana arbitrarà els mecanismes necessaris perquè aquest personal puga integrar-se en la seua plantilla laboral.  
2. Els funcionaris destinats a l?institut podran, durant un termini de tres mesos a partir de l'entrada en vigor de la Llei 4/1990, de 31 de maig, de Pressupostos de la Generalitat Valenciana per a 1990, optar entre continuar en la situació de servei actiu en el grup a què pertanyen o integrar-se en les plantilles de personal laboral, quedaran en aquest cas en situació d'excedència en el grup de pertinença, d'acord amb el que disposa l'article 36 de la Llei de la Generalitat Valenciana 10/1985, de 31 de juliol, amb reconeixement de l'antiguitat que els corresponga.  
Segona  
La representació sindical a què es refereix la lletra j) de l'article 6 s'estableix com a conseqüència dels acords sobre Proposta Sindical Prioritària a l?àmbit de la Comunitat Valenciana, i per tant està lligada a la duració d'aquests acords.  
DISPOSICIONS FINALS  
Primera  
S'autoritza el Conseller d?Indústria, Comerç i Turisme perquè dicte les disposicions que siguen necessàries per al desenvolupament i aplicació del que estableix aquest decret.  
Segona  
Aquest decret entrarà en vigor l?endemà de la seua publicació al Diari Oficial de la Generalitat Valenciana.  
València, 25 de juny de 1990.  
EL President de la Generalitat Valenciana,   
JOAN LERMA I BLASCO  
El Conseller d?Indústria, Comerç i Turisme,  
ANDRES GARCIA RECHE


Còpia Permalink ELI